Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8490

b) A „2. Kézművesmesteri ágazat (Mester/Meister/Maître), amely az A. mellékletben felsorolt irányelvekben nem említett szakismeretekkel kapcsolatos oktatást és szakképzést tartalmazza” pontban a melléklet a következő szöveggel egészül ki: 2004/60/II. szám „Ausztriában az alábbi képesítésekre vonatkozó képzések: – orvosikötszer-készítő (»Bandagist«), – gyógyfűző-készítő (»Miederwarenerzeuger«), – látszerész (»Optiker«), – ortopédcipő-készítő (»Orthopädieschuhmacher«), – ortopédtechnikus (»Orthopädietechniker«), – fogtechnikus (»Zahntechniker«), – kertész (»Gärtner«), amely képesítések megszerzéséhez összesen legalább tizennégy éves oktatás és szakképzés szükséges, amely egy strukturált képzési keretben megvalósított legalább ötéves olyan képzési időszakot foglal magában, amely egy legalább hároméves, részben a munkahelyen, részben egy szakképzési intézményben töltött gyakornoki időszakból, valamint egy legalább kétéves szakmai gyakorlati és képzési időszakból áll, amelynek végén a szakma gyakorlásához, gyakornokok képzéséhez, valamint a »Meister« cím használatához való jogosultságot adó mestervizsgát kell tenni. a következő kézművesmesteri képzések a mezőgazdaság és az erdészet területén: – mezőgazdász mester (»Meister in der Landwirtschaft«), – parasztgazdász mester (»Meister in der ländlichen Hauswirtschaft«), – kertész mester (»Meister im Gartenbau«), – zöldségtermesztő mester (»Meister im Feldgemüsebau«), – gyümölcstermesztő és -feldolgozó mester (»Meister im Obstbau und in der Obstverwertung«), – szőlész-borász mester (»Meister im Weinbau and in der Kellerwirtschaft«), – tej- és tejtermékgyártó mester (»Meister in der Molkerei- und Käsereiwirtschaft«), – lótenyésztő mester (»Meister in der Pferdewirtschaft«), – halászmester (»Meister in der Fischereiwirtschaft«), – baromfitenyésztő mester (»Meister in der Geflügelwirtschaft«), – méhész mester (»Meister in der Bienerwirtschaft«), – erdészeti mester (»Meister in der Forstwirtschaft«), – erdőtelepítő és erdőgazdász mester (»Meister in der Forstgarten- und Forstpflegewirtschaft«), – mezőgazdasági raktározási mester (»Meister in der landwirtschaftlichen Lagerhaltung«), amely képesítések megszerzéséhez összesen legalább tizenöt éves oktatás és szakképzés szükséges, amely egy strukturált képzési keretben megvalósított legalább hatéves olyan képzési időszakot foglal magában, amely egy legalább három éves, részben a munkahelyen, részben egy szakképzési intézményben töltött gyakornoki időszakból és egy három éves szakmai gyakorlati és képzési időszakból áll, amelynek végén a gyakornokok képzéséhez, valamint a »Meister« cím használatához való jogosultságot adó szakmai mestervizsgát kell tenni.”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes